*Specialiųjų sąlygų 2 priedas*

**LAIDAVIMO DRAUDIMO PASLAUGOS ATLIEKŲ TVARKYMO ĮRENGINIAMS PIRKIMO TECHNINĖ SPECIFIKACIJA**

1. UAB Alytaus regiono atliekų tvarkymo centras (toliau-Bendrovė) eksploatuoja Alytaus regione įrengtas 7 žaliųjų atliekų kompostavimo aikšteles, 20 didžiųjų atliekų priėmimo aikštelių, inertinių atliekų apdorojimo aikštelę su asbesto šalinimo sekcija, atliekų rūšiavimo aikštelę, daiktų keitimosi ir paruošimo naudoti pakartotinai punktą, Alytaus regioninį nepavojingų atliekų sąvartyną bei Alytaus regiono komunalinių atliekų mechaninio rūšiavimo įrenginį ir biologinio apdorojimo įrenginį su energijos gamyba.
2. Šių atliekų tvarkymo įrenginių eksploatacijai, Bendrovė privalo turėti Taršos integruotos prevencijos ir kontrolės (TIPK) arba Taršos leidimą (TL), kurio viena iš sudėtinių dalių yra atliekų naudojimo ar šalinimo techninis reglamentas, kuriame nurodomos kiekvienos atliekas naudojančios ar šalinančios įmonės atliekų tvarkymo operacijos ir atliekų naudojimo ar šalinimoveiklos nutraukimo planas. Remiantis Lietuvos Respublikos atliekų tvarkymo įstatymo 11 straipsnyje nustatytais reikalavimais Bendrovė prievolių įvykdymui privalo turėti laidavimo draudimo sutartį ir (arba) banko garantiją, ir (arba) maksimaliąja hipoteką (toliau – prievolių įvykdymo užtikrinimo dokumentas).
3. Prievolių įvykdymo užtikrinimo dokumentas - draudimo kompanijos atlikimo laidavimo raštas turi būti išduotas 1 priede nurodytiems atliekų tvarkymo įrenginiams (kiekvienam atliekų tvarkymo įrenginiui atskiras laidavimo raštas), nurodytai draudžiamajai sumai ir nurodytam laikotarpiui. Kiekvieno atliekų tvarkymo įrenginio prievolių įvykdymo užtikrinimo sumos apskaičiavimo forma suderinta su Aplinkos apsaugos agentūra bus pateikta laimėjusiam Paslaugos teikėjui.
4. Prievolių įvykdymo užtikrinimo dokumentai Bendrovei turi būti išduodami likus ne mažiau kaip 25 darbo dienos iki 1 priede nurodytos įsigaliojimo datos.
5. Prievolių įvykdymo užtikrinimo dokumentas inertinių atliekų apdorojimo aikštelei su asbesto šalinimo sekcija Bendrovei turi būti išduotas likus ne mažiau kaip 23 darbo dienos iki 1 priede nurodytos įsigaliojimo datos.
6. Prievolių įvykdymo dokumentas turi atitikti reikalavimus, kurie nustatyti Lietuvos Respublikos aplinkos ministro patvirtintame Atliekas naudojančių ar šalinančių įmonių prievolių įvykdymo užtikrinimo tvarkos apraše.
7. Bendrovei keičiant eksploatuojamų įrenginių TIPK, TL ar atliekų naudojimo ar šalinimo veiklos reglamentą ir perskaičiavus prievolių įvykdymo užtikrinimo sumos apskaičiavimo formą draudžiama suma gali kisti t. y. didėti arba mažėti. Esant didėjimui Bendrovė gali kreiptis į Paslaugos teikėją dėl Prievolių įvykdymo užtikrinimo dokumento keitimo.

Pridedama Excel formos lentelė su duomenimis.